**КЕЛІСІМ-ШАРТ № \_\_\_\_**

**Студенттік инновациялық стартап жобаларды пайдалану құқығы туралы**

Түркістан қ. «\_\_\_\_»\_\_\_\_\_\_\_\_\_\_ 20\_\_\_ ж.

Бір жағынан Қожа Ахмет Ясауи атындағы Халықаралық қазақ-түрік университетінің атынан әрекет ететін \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_бұдан былай «Университет» деп аталатын бірінші тараптан, және екінші жағынан \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_бұдан әрі «Жоба автор(лар)ы» бірлесе «Тараптар» деп аталып төмендегідей келісім-шарт жасасты.

1. **Шарттың мәні**

1.1. Осы Келісім-шарт \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_атты студенттік инновациялық стартап жобасына (бұдан әрі – Жоба) қатысты құқықтар мен міндеттемелерді анықтайды. Жоба анықтамасы: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Бұл Жоба «Студенттік инновациялық жобаларды коммерцияландыру» конкурсында жеңімпаз деп танылған және осы конкурс ережелеріне сәйкес, \_\_\_\_\_\_\_\_\_\_\_\_(\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ) теңгемен марапатталды.

1.2. Жоба «YASAWI» инкубациялық бағдарламасының 60 сағаттық оқу-тақырыптық жоспары бойынша әзірленген.

1.3. «YASAWI» инкубациялық бағдарламасының мақсаты – стартап жобалармен айналысатын білім алушыларды қолдау, стартап жобалардың санын, сапасын арттыру және олардың арасында кәсіпкерлікті ынталандыру, білім алушыларға идеядан өнімге дейін жетуге көмектесу. Инкубациялық бағдарламаның нәтижесінде стартап жобаның командасын ұйымшылдыққа үйретіп, жұмысты бірлікпен атқаруға шақырады, стартап жобалардың минималды өміршең өнімге жетуі үшін, алдына мақсат қоюға көмектеседі, перспективалы инновациялық жобаларды университет атынан республикалық, халықаралық конкурстарға қатысуын қамтамасыз етеді, білім алушылардың кәсіпкерлікке деген ынтасын оятады.

1.4. Жоба автор автор(лар)ы университетке Студенттік инновациялық стартап жобасының нәтижелерін пайдалануға айрықша құқық береді.

**2. Тараптардың құқықтары мен міндеттері**

**Жоба автор автор(лар)ы:**

2.1. Жобаны таныстыру және дамыту:

а) Жоба автор(лар)ы, университеттің ресми өкілі ретінде, жобаны барлық конкурстарға, комиссияларға және басқа да ұйымдарға тек университеттің атынан ұсынуға міндетті.

б) Жоба автор(лар)ы, университеттің қолдауымен бекітілген бастапқы жоспарға сәйкес, жобаны барлық кезеңдерде мұқият дамытуға жауапты.

в) Жоба автор(лар)ы жобаның даму барысын үнемі қадағалап отыруы тиіс және университетті хабардар ете отырып, қажет болған жағдайда жобаға өзгерістер енгізуге құқылы.

2.2. Интеллектуалдық меншік құқықтарын беру:

а) Жоба автор(лар)ы университетпен бірге жобаға авторлық құқық алуға немесе патенттеуге көмектесуге, қажетті материалдарды жинақтап беруге міндетті. Бұл процесс Қожа Ахмет Ясауи атындағы Халықаралық қазақ-түрік университетінің патенттік-лицензиялық саясаты туралы ережесіне сәйкес жүргізіледі.

б) Егер жобада құпия ақпарат болса, жоба автор(лар)ы құпиялылықты сақтауға міндетті.

в) Жобаның нәтижесін шектеусіз данада қайта шығаруға құқылы (көбейту, қайталау немесе басқаша қайта шығару, яғни туындыны объективті формаға салып, оны функционалды пайдалану);

г) Нәтиженің қайта шығарылған материалдық тасымалдаушыларын түпкі пайдаланушылар арасында шектеусіз сату арқылы Нәтижені кез келген жолмен таратуға құқылы;

д) Нәтижені көпшілік алдында пайдалану, сонымен қатар оны ақпараттық, жарнамалық және басқа мақсаттарда демонстрациялауға құқылы;

ж) Жоба автор(лар)ы, Университетті хабардар ете отырып, жобаның нәтижелерін немесе жобаның өзін сатуға құқылы. Бұл жағдайда, жобаның атауында міндетті түрде “ Ахмет Ясауи университетінің жобасы” екендігі көрсетілуі тиіс.

з) Егер жоба автор(лар)ы стартап компания құрып, жоба нәтижелерін сату жұмыстарын жүргізетін болса, бұл туралы Университетке міндетті түрде хабарлауы қажет. Сонымен қатар, өнімдер мен қызметтерді ілгерілету және өткізу кезінде “ Ахмет Ясауи университетінің қолдауымен әзірленген” немесе “Ахмет Ясауи университетінен шыққан” деген мәртебені көрсетуі, сондай-ақ, қажетті жағдайларда сатылымдар туралы Университетке ақпарат беруі тиіс.

и) Стартап жобадан түскен қаржылық пайда жоба авторларына тиесілі. Жобаның барлық жарнамасында және таныстырылымында “YASAWI” инкубациялық бағдарламасынан шыққаны көрсетіліп, университет имиджін нығайтуға міндетті.

2.3. Қаржылай сыйлықты жұмсау және есеп беру:

а) Қаржылай сыйлықтың, кемінде 60% мөлшерін жобаға қажетті құрал-жабдықтарға, материалдарға, іс-сапар шығындарына өзге ұйымдар қызметіне жұмсау қажет.

б) Жоба автор(лар)ы жобаға жұмсалған қаржы туралы толық есеп беруі тиіс, онда сатып алынған заттардың тізімі, олардың бағалары және басқа да қаржылық ақпарат көрсетілуі қажет.

в) Жоба автор(лар)ы қаржылық есепті университет белгілеген мерзім ішінде, бірақ бір жылдан асырмай ұсынуға міндетті.

г) Жоба автор(лар)ы «YASAWI» инкубациялық бағдарламасының барысында алған білім мен дағдыларды жобаны дамытуға толықтай пайдалануға міндетті.

д) Жоба автор(лар)ы жобаның коммерциялық әлеуетін арттыру бойынша белсенді жұмыс жасауға міндетті.

**Университет:**

2.4. Жобаның дамуына жағдай жасау:

а) Университет жоба автор(лар)ына қажетті кеңес беруге, сарапшылармен байланыстыруға және жобаны дамытуға қатысты басқа да қолдау көрсетуге міндетті.

б) Жобаны жүзеге асыру үшін қажетті жабдықтармен, құралдармен және материалдармен қамтамасыз етуге қолдау көрсету.

2.5. Қаржылай сыйлықты беру:

а) Конкурста жеңіске жеткен командаға келісілген мерзімде, келісімшартта көрсетілген толық сыйлық мөлшерін беруге міндетті.

б) Қаржылай сыйлықтың 60 пайыз мөлшері жобаның дамуна жұмсалғаны туралы есеп сұрауға құқылы.

2.6. Интеллектуалдық меншікті қорғау:

а) Университет жобаның интеллектуалдық меншік құқықтарын заңды түрде қорғау үшін барлық қажетті шараларды қолдануға міндетті. Бұл процесс Қожа Ахмет Ясауи атындағы Халықаралық қазақ-түрік университетінің патенттік-лицензиялық саясаты туралы ережесіне сәйкес жүргізіледі.

б) Университет жобаның интеллектуалдық меншігін басқа адамдардың немесе ұйымдардың заңсыз пайдалануынан қорғауға жауапты.

**3. Тараптардың жауапкершілігі**

3.1. Осы шарт бойынша өз міндеттемелерін орындамаған немесе талапқа сай орындамаған тарап, екінші тарапқа келтірілген шығынды өтеуге міндетті.

3.2. Шарт бұзылған жағдайда, құқығы бұзылған тарап құқығын мойындауды, құқық бұзылғанға дейін болған жағдайды қалпына келтіруді және құқықты бұзатын немесе соған әкеп соғатын әрекеттерді тоқтатуды талап етуге құқылы.

3.3. Осы шартта көзделмеген жағдайларда мүліктік жауапкершілік Қазақстан Республикасының қолданыстағы заңнамасына сәйкес айқындалады.

**4. Құпиялылық**

4.1. Осы Шарттың міндеттері мен оған қосымша келісімдер құпия болып табылады және жария етуге тыйым салынады.

**5. Дауларды шешу тәртібі**

5.1. Тараптар арасындағы дау туындаған жағдайда және осы нәтижелерге айрықша құқықтарды пайдалану кезінде тараптар осындай дауларды өзара келіссөздер арқылы шешу үшін барлық мүмкін шараларды қолданады. Егер дауды келіссөздер арқылы шешу мүмкін болмаса, ол Қазақстан Республикасының қолданыстағы заңнамасына сәйкес сот тәртібімен шешіледі.

**6. Шарттың қолданылу мерзімі**

6.1. Осы Шарт қол қойылған сәттен бастап күшіне енеді және шексіз мерзімге жасалады.

**7. Шартты бұзу**

7.1. Тараптар өзара жазбаша келісім бойынша шартты мерзімінен бұрын бұзуға құқылы.

7.2. Қолданыстағы заңнамада көзделген жағдайларды қоспағанда, осы шартты бір тараптан бұзуға жол берілмейді.

**8. Қорытынды ережелер**

8.1. Осы шартқа кез келген өзгерістер мен толықтырулар жазбаша түрде жасалынып, тараптар немесе тараптардың тиісті уәкілетті өкілдері қол қойған жағдайда жарамды болып табылады.

8.2. Барлық хабарламалар жазбаша түрде болуы керек.

8.3. Шарт екі данада жасалады, оның біреуі Қызметкерде, екіншісі - Жұмыс берушіде сақталады.

**9. Тараптардың заңды мекенжайлары мен төлем деректемелері:**

|  |  |
| --- | --- |
| **Университет:**  **Қожа Ахмет Ясауи атындағы Халықаралық қазақ-түрік университеті**  **Мекен-жайы:**Түркістан обл, Түркістан қ. Б.Саттарханов көшесі, №29 **БИН:**990440008043, КБЕ 16  **ЖСК: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **БСК:**HSBKKZKX  «Қазақстан Халық Банкі» АҚ    **Вице – ректор**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_**  (қолы) | **Жоба автор(лар)ы:**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Мекен-жайы: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **ЖСН: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **ЖСК: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **БСК:** **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  «Қазақстан Халық Банкі» АҚ  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_**  (қолы) |